cyanic-selkie/wikianc huggingface dataset:
Systema aequationum
Systemata duarum aequationum triumque variabilium
Haec interpretatio graphica est: Singulae aequationes superficies planas repraesentant. Ergo graphice demonstrari potest etiam hic tres casus solutionum esse:
Omnes casus admodum facile cognitu sunt neque casus primi secundique copia solutionum difficilior repertu est. Sed quomodo possumus reperire directionem solutionum casus tertii?
Quaedam ratio est duo variabilium per tertium exprimere; hoc perfecto directio per parametrum realem describi potest.
Exempli gratia:
Hic varibilia y et z per x describuntur. Primum aut y aut z in utraque aequatione explicite exprimitur, quod dat, exempli gratia:
Nunc duo termini dexteri aequantur:
y per x exprimitur:
In uno terminorum z pro y substituitur:
Parametro x aequatio directionis constituitur:
Ergo:
Systemata linearia
Interpretatio graphica est copia omnium punctorum communium trium superficierum planarum.
Casus solutionum
Numero casuum solutionum iam admodum multiplicia sunt.
Exemplum, quod ratione additionis solvitur
Nota bene: optimum est primum aequationes parallelitate examinare, quia ita solutio systematis valde facilior esse potest. Hic systemati nulla parallelitas est; ergo id aliter solvere debemus. Saepissime ad tale systema solvendum utitur ratione additionis.
Primum secunda aequatio factore 3 multiplicatur atque ea primaque aequatio adduntur. Eventus est aequatio (variabile z amotum est). Similiter secunda aequatio (formae originalis) tum factore –5 multiplicatur, postea productum atque tertia aequatio adduntur. Rursus obtinetur aequatio duorum variabilium:. Duae aequationes creatae novum systema aequationum formant. Solutio eius dat partes x et y solutionis systematis originalis. Substituendo ea in una aequationum reperitur tertia pars z. Huius systematis solutio est.
Alia systemata
Nonnumquam facilia, sed saepius difficilia solutu sunt. Aliquando substitutio iuvare potest:
Hic variabilia x et y per u = x^3 atque v = y^2 supplere possumus:
Computatio dat:. Quia scimus, etiam x atque y computari potest:. Ergo systemati sunt duae solutiones: et.
Systemata, quae plus aequationum vel variabilium tribus habent
Sane plurimi eorum (rationibus adhuc memoratis) solvi non possunt. Systemata linearia, quibus totidem aequationes atque variabilia sunt, si solutionem habent, haec semper lege Crameri generali reperiri potest.
Lex Crameri generalis
Lex nunc dicit: (determinans), ubi M est matrix coefficientium (id est, matrix linearum columnarumque n, quae habet in linea numero j atque in columna numero k coefficientem aequationis a_{j;k}) atque M_{i} est matrix, quae obtinetur, si pro numeris columnae numero i matricis coefficientium valores absoluti aequationis  usurpantur.
Si autem \det(M) = 0, aequatio non unam solutionem habet, sed aut nullam solutionem aut copiam infinitam solutionum (quae repraesentari potest a directione, a superficie plana ...).
Problema motionum
Ad haec problema solvenda, necesse est cognovisse legem physicam (ubi v est velocitas motionis, s spatium quod carpitur atque t tempus quod usurpatur.
Exemplum primum
Hoc problemum systema duarum aequationum duorumque variabilium dat. Primum momentum profectionis Claudii 0 (h) nominamus. Tempore valorem t (h) consecuto spatium eius erit (quia ). Motio fratris tantum sexta parte horae (10 min) post incipit, ergo tempore dum spatium ei est 0 (km). Deinde, is quoque moveri incipit; ergo spatium eius computari potest per formulam. Claudium assequetur cum. Igitur solvendum est hoc systema:
Hic optimum est ratione aequandi uti, quia variabile s iam in utraque aequatione explicite exprimitur. Obtinemus
,
Exemplum secundum
"Nunc Claudius amicum suum Manium visitare cogitat; qui ab eo etiam 5 km abest. Rursus Claudius domo proficiscitur (velocitas ). Manius, qui eodem tempore domum relinquit, ei obviam it velocitate . Quando et ubi duo convenient?"
Rursus formula spatii Claudii est. Nunc autem condicio secundi diversa est, quod in directionem contrariam iter facit. Ergo primum spatium ei est 5 km, sed motione eius hoc minuitur. Ergo formula est, quod dat systema:
Rursus terminorum dexterorum alterum cum altero aequare possumus:
, ergo. Cum convenient, a domo Claudii aberunt.
Problema mixturarum (exemplum)
"500 ml solutionis 10 % cuiusdam substantiae liquidae creare debemus, sed habemus tantum solutiones 3 % atque 25 %. Quot ml utriusque solutionis usurpari debent, ut solutio concentrationis quantitatisque necessariae obtineatur?"
Praeterea cognovimus quantitatem substantiae, quae in solutione quaesita tenetur: 50 ml (quia 10 % quantitatis 500 ml sunt 50 ml). x ml solutionis 3 % continent huius substantiae, y ml secundae solutionis. Summa horum duorum numerorum 50 ml aequare debet. Ergo aequatio secunda systematis aequationum est.
Exempli gratia, secunda aequatio factore -4 multiplicatur aequationesque adduntur (ratio additionis):
0,88x = 300, ergo:. y igitur est circiter 159,09 ml.
Chemia: Problemum reperiendi coefficientes aequationis chemicae
Exempli gratia, scimus aquam H_2O e reactione gasorum H_2 (hydrogenii) et O_2 (oxygenii) nasci. Sed impossibile est aequationem
veram esse, quod numerus atomorum sinister numerum atomorum dexterum non aequat. Aequatio generalis est
,
ubi x est numerus molecularum H_2, y molecularum O_2 atque z molecularum H_2O. Hic sunt tria variabilia!
Necessitatem aequalium numerorum atomorum spectantes, reperimus aequationes
Habemus tria variabilia, sed tantum duas aequationes, ergo systema certe non unam solutionem habet, sed copiam infinitam solutionum. Quia solutiones in directione sitae sunt atque partes proportionales habent, unum variabilium ad libidinem numero positivo substituere possumus. Exempli gratia, x = 1:
Concludimus: z = 1 et ex hoc:. Quod moleculae dimidiae non sunt atque, ut iam memoratum est, partes solutionum proportionales sunt, etiam omnia variabilia factore 2 multiplicari licet; eventus finalis est, ergo aequatio chemica vera est:
Bellum de successione Polonica
Causa Belli de successione Polonica fuit mors regis Augusti II Saxoniae anno 1733. De eius successione Stanislaus I Leszczyński, qui anno 1704 rex iam creatus erat et pro quo Francia, Bavaria, Hispania et Sabaudia propugnaverunt, cum Augusto III Saxoniae, filio Augusti II, contendit, pro quo Austria, Russia et Saxonia propugnaverunt. Etsi de throno Poloniae disceptatum est, maxime in Italia proeliatum est.
Instrumentum pacis Vindobonensis, anno 1738, per quod Stanislaus Leszczyński dux Lotharingiae factus est, Ducatus Parmae et Placentiae Domui Habsburgensi tributus est, Regnum Neapolitanum Carolo Hispaniae regis filio tributum est et Augustus Saxoniae ut rex Poloniae notus est, belli finem attulit.
Gulielmus Godfrey
Gulielmus Godfrey (Liverpolii die 25 Septembris 1889 natus; Londinii die 22 Ianuarii 1963 mortuus), clericus Anglicus, fuit a die 3 Decembris 1956 usque ad mortem archiepiscopus Vestmonasteriensis et cardinalis a die 15 Decembris 1958.
Ioannes Carmelus Heenan
Ioannes Carmelus Heenan (natus in  Ilford  die 26 Ianuarii 1905; mortuus Londinii die 7 Novembris 1975), fuit cardinalis Anglicus et archiepiscopus Vestmonasteriensis a die usque ad mortem.
Bell Comitatus (Texia)
Bell Comitatus  (Anglice:  Bell County) est Texiae comitatus in Civitatibus Foederatis Americae 237.974 incolarum (anno 2000). Comitatus, cuius caput est urbs Bellton, anno 1850 creatus est. In hoc comitatu sexta pars incolarum (accurate 16.7 %) oriunda ex America Latina est et haud Anglice domu (17.7 %) loquitur.
Vallis Gratiae
Vallis Gratiae (Finnice: Naantali; IPA: [ˈnɑːntɑli], Suecice: Nådendal) est urbs in Finnia, prope urbem magnam Aboam. Monasterium ordinis Sanctae Birgittae fuit in Valle Gratiae. Urbes et oppida vicina sunt Aboa, Masku, Pargas, Raesonia, Toefsala.
Mare Transsaharanum
Fretum seu mare Transsaharanum aevo Cretaceo superiori fieri et per annorum circiter 50 milies milium usque in Eocaenum exstitisse censetur.
Cochran Comitatus
Cochran Comitatus  (Anglice:  Cochran County) est Texiae comitatus in Civitatibus Foederatis Americae 3730 incolarum (anno 2000). Comitatus, cuius caput est vicus Morton, anno 1875 creatus est. In hoc comitatu magna pars incolarum (accurate 44.1 %) oriunda e America Latina est et haud Anglice domu (42.3 %) loquitur.
Armstrong Comitatus (Texia)
Armstrong Comitatus  (Anglice:  Armstrong County) est Texiae comitatus in Civitatibus Foederatis Americae 1901 incolarum (anno 2010). Comitatus, cuius caput est vicus Claude, anno 1876 creatus est. In hoc comitatu magis quam vigesima pars incolarum (accurate 6.2 %) oriunda ex America Latina est et haud Anglice domu (7.4 %) loquitur.
Callaeas cinereus
Callaeas cinereus est species avium generis Calleas, familiae Callaeidarum, ordinis Passeriformium. Subspecies C. c. wilsoni silvas insulae septentrionalis Novae Zelandiae habitat. Subspecies C. c. cinereus, quae insulam meridionalem habitabat, exstincta est.
Smalcaldia
Smalcaldia est oppidum in Thuringia, circuli Schmalkalden-Meiningen.
Primum Smalcadiae mentio facta est anno 874 cum in tabulis nomen „villa Smalcalta“ apparuit. Creditur ius urbis accepisse a Thuringiae lantgraviis circa annum 1180.
Historia
In valle fluminis Schmalkalden sita est Smalcaldia, cuius prima mentio anno 874 facta est. In cursu historiae saepissime possessores mutati sunt. Post 1050 Herbipolitana fuit, tunc venerunt regnatum Ludovicidi et (mortuo Henrico Raspes) Hennebergenses. Anno 1335 mercatorium oppidum privilegia urbana nactum est Bernardo Hennebergensi annuente. Anno 1521 urbs sub iurisdictionem Hassicam venit, anno 1866 Borussica facta est, anno 1945 denique Thuringiensis.
Non solum ferra multa exercebantur, etiam fabri et armorum fabricatores urbem divitem reddebant. In nodo commeatorio situm oppidum nostrum saeculis XV et XVI vere efflorebat. Anno 1531 principes et consiliarii protestantes foedus fortissimum efficaxque contra imperatorem Carolum V iniebant, quod Theodisce Schmalkaldischer Bund nuncupatur. Diaeta anno 1537 habita Martinus Lutherus articulos Smalcaldienses (Schmalkaldische Artikel) pepigit, quibus incepta communia rursus stipulabatur. Attamen protestantes cladem magnam anno 1547 apud Mühlberg acceperunt.
Res aspectabiliores
Lantgravius Hassicus Gulielmus IV annis a 1584 ad 1590 burgum quattuor alarum tamquam sedem aestivam erigi iussit. In burgo isto Theodisce Wilhelmsburg appellato, qui secundum genus Renascentiae deflorescentis constructus est, visu dignae sunt multae res: aula maxima festiva, fanum castellanum, museum amplum et variis in tabulatibus dispersum, opera udo illata de legenda Iwein.
Urbis centrum aedibus protegendis feliciter pullulat. Inter opera craticia permulta mentio fiat de Casa Lutheri (Lutherhaus), de Caminata lapidea (Steinerne Kemenate), de curia, de pulchra et spatiosa Ecclesia Sancti Georgii. Optime conservabantur etiam moenia bis fortificata et sic dicta Aula Hassica (Hessenhof). Ibi versio originalis operum ude illatorum de Iwein inveniuntur, qui cyclus pictorius circa annum 1220 confectus inter opera antiquissima sui generis saecularia numeratur.
Tractatio mercedum ferrearum quoque inter industrias magni momenti fuit, unde in urbis parte occidentali museum Neue Hütte instituerant cum furno giganti 10 metrorum. Metalla musealia visitanda Finstertal in Asbach nos bene informant de metallicis in Silva Thuringiensi operam dabantibus.
Nexus externi
🇬🇷
Phantasia (poetria ficticia)
Phantasia nomen est poetriae ficticiae Aegyptiae quae Iliadem Odysseamque scripsisse dicitur secundum historiam ab erudito Byzantino Eustathio relatam, "Naucratitae cuidam" attributam.
Phantasia, Nicarchi Memphitae filia, vates in templo Hephaesti, carmina de bello Troiano et de reditu Ulixis scripsit et in templo deposuit. Homerus postea templum visitans sacerdotes persuasit ut exempla poematum sibi dedissent. Alii (ut dicit Eustathius) Homerum ipsum Aegyptium fuisse praetendunt; alii eum Graecum fuisse sed philosophos Aegyptios frequentavisse.
Eamdem fabulam Photius Ptolemaio Hephaestioni attribuit:
"ὅτι Φαντασία τις Μεμφῖτις Νιχάρχου θυγάτηρ συνέταξε προ Όμήρου τόν'Ιλιαχὸν πόλεμον καὶ την περί Όδυσσείας διήγησιν και ἀποκεῖσθαί φασι τας βίβλους ἐν Μέμφιδι Ὅμηρον δὲ παραγενόμενον, καὶ τὰ ἀντίγραφα λαβόντα παρὰ Φανίτου τοῦ ἱερογραμματέως, συντάξαι ἐκείνοις ἀκολούθως" (Photius, Bibliotheca, 190).
Victor Thorn
Victor Thorn (natus in Esch-sur-Alzette die 31 Ianuarii 1844– mortuus urbe Luxemburgo die 15 Septembris 1930), causidicus, fuit politicorum peritus et Luxemburgi primus minister a die 24 Februarii usque ad diem 19 Iunii 1917.
Vetus Pons Septentrionalis
Vetus Pons Septentrionalis, vel simpliciter Pons Septentrionalis (Wilson 2000:145) in Concordia Flumine Concordiae Massachusettae factus, est historicus Pugnae Concordiensis situs, magni momenti primo Belli Libertatis Americae die.
Pons, a Monument Street Concordiae patens, ripas Concordiae Fluminis iungit 0.5 milia passum ad septentriones et orientem ab initio Concordiae Fluminis apud confluentiam Assabet Fluminis et Sudbury Fluminis iuxta Egg Rock.
Pugna
Quinque manipuli Minutemen et quinque manipuli inaequales non Minutemen cum incurrentibus aliorum civium gregibus hunc collem occupabant, in summa circa quattuor centum, qui consistebant contra Britannicos manipulos peditatus levis ex quarto, decimo, et quadragensimo tertio legionibus a Gulielmo Laurie Centurione ductis, in summa circa 90–95 milites.
Celebratio loci
Primus Pons Septentrionalis ab oppido Concordia ante 1793 dirutus est.
Anno 1836, nullo ponte in situ exstante, cives Concordiae obeliscum commemorativum in orienti amnis ripa, regione medio oppido proxima, erexerunt. Die Libertatis, 4 Iulii 1837, obeliscus celebratus est—res cui Radulphus Waldo Emerson "Hymnum Concordiensem" composuit. Primus et notissimus ex poematis quattuor versuum seriebus est:
Haec versuum series in fundamento statuae Minute Man, a Daniele Chester Frenche sculptae, inscripta est.
Iacobus Russell Lowell, poeta Americanus, poema "Lines" (1849) composuit de sepulchris duorum ex tribus militibus Britannicis qui apud pontem ceciderunt:
Anno 1910, incolae Concordiae signum ad sepulcra designanda posuerunt, sed alios ex poemate versus sic adhibuerunt:
Hoc sepulcrum iuxta murum lapideum prope orientalem pontis terminum iacet.
Hymnus Concordiensis
"Hymnus Concordiensis" est carmen Radulphi Waldo Emerson, anno 1836 composita pro dedicatione Concordiae Obelisci, monumenti quod reipublicae amicos die 19 Aprilis 1775 necatos in pugnis Lexingtoniensi et Concordiensi, primis Rerum Novarum Americanarum proeliis, celebravit.
Fons poematis potentiae partim est poetae coniunctio cum re et familiaritas cum bellatoribus illius temporis: poetae avus in pugnis Lexingtoniensi et Concordiensi interfuit; ipsa familiae domus, "The Old Manse" appellata, iuxta Veterem Pontem Septentrionalem stabat, locum quo avus per pugnam consistitit; et poeta hymnum ibi habitans composuit. Concordiae anno 1837, apud celebrationem Diei Libertatis, Quarti Iulii, cives cantu hymni "Old Hundredth" verba cecinerunt.
Poema
By the rude bridge that arched the flood, Their flag to April’s breeze unfurled, Here once the embattled farmers stood, And fired the shot heard round the world.
The foe long since in silence slept; Alike the conqueror silent sleeps; And Time the ruined bridge has swept Down the dark stream which seaward creeps.
On this green bank, by this soft stream, We set to-day a votive stone; That memory may their deed redeem, When, like our sires, our sons are gone.
Spirit, that made those heroes dare, To die, and leave their children free, Bid Time and Nature gently spare The shaft we raise to them and thee.
Matthias Mongenast
Matthias Mongenast (natus in Diekirch die 12 Iulii 1843; mortuus urbe Luxemburgo die 10 Ianuarii 1926), causidicus, fuit politicorum peritus et Luxemburgi primus minister a die 12 Octobris usque ad diem 6 Novembris 1915. Mandatum eius fuit brevissimum Luxemburgi historiae.
Rhinecanthus rectangulus
Rhinecanthus rectangulus (Havaiane: humuhumunukunukuapuaa 'balistida rostro porcino' ) est piscis familiae Balistidarum, cuius praecipua habitatio est aqua humilis lacunarum scopulorumque curaliorum ante insulas oceanorum Indi et Pacifici, a litore Africae orientali ad Insulas Havaianas.
Descriptio
Dentes sunt caerulei.
Piscis civitatis Havaiorum
R. rectangulus fuit piscis civitatis Havaiorum ad 1990, cum lex finita est. Die autem 17 Aprilis 2006 est introducta lex nova, HB1982, qua piscis iterum perpetuoque facta est piscis civitatis. Lex sancta est die 2 Maii 2006.
"My Little Grass Shack in Kealakekua, Hawaii," Anglicum anni 1933 carmen, nomen Havaianum humuhumunukunukuapua'a in refractione adhibet, et carmen huius tituli in High School Musical 2 comprehenditur.
Cameron Comitatus (Texia)
Cameron Comitatus  (Anglice:  Cameron County) est Texiae comitatus in Civitatibus Foederatis Americae 335.227 incolarum (anno 2000). Comitatus, cuius caput est vicus Brownsville, anno 1848 creatus est. In hoc comitatu maxima pars incolarum (accurate 84.3 %) oriunda e America Latina est et haud Anglice domu (79.0%) loquitur.
Bernoldus Constantiensis
Bernoldus Constantiensis aut Bernoldus Sancti Blasii (Theodisce : Bernold von Konstanz aut Bernold von St. Blasien ; natus circiter anno 1050 - Scafusae mortuus 16 Decembris 1100) fuit monachus et rerum gestarum scriptor Germanicus de lingua latina.
Kleberg Comitatus
Kleberg Comitatus  (Anglice:  Kleberg County) est Texiae comitatus in Civitatibus Foederatis Americae 31549 incolarum (anno 2000). Comitatus, cuius caput est urbs Kingsville, anno 1913 creatus est. In hoc comitatu maxima pars incolarum (accurate 65.4 %) oriunda e America Latina est et haud Anglice domu (55.3 %) loquitur.
Borgia
Familia Borgia (Hispanice Borja) seu domus Borgia fuerunt nobilis familia Hispanica, quae in saeculo XV potentis facta est, cum Alonso de Borja (1455-1458) cum  nomine Callistus III et Rodrigus Borgia ut Alexander VI (1492-1503) papae facti sunt.
Praeclari membri huius familiae fuerunt etiam filii papae Alexandri VI: Caesar et Lucretia.
Linguae Lahnda
Linguae Lahnda seu Lahndi seu Panjabicae occidentales ad linguas Indicas e divisione Indoiranica familiae Indoeuropaeae pertinent. In Pakistania adhibentur. A quibusdam hae linguae omnes ut dialectos linguae Panjabicae congregatae sunt, locutoresque ipsi saepius se "Panjabice" loqui praetendunt; philologi autem a lingua Panjabica distinguunt. Linguae huius seriei sunt:
Gulielmus Moore
Gulielmus Moore (natus apud Gissing Norfolciae mense Novembri anni 1590; mortuus Cantabrigiae mense Aprili anni 1659) fuit socius collegii Caii a 1615 usque ad 1647 (in quo anno eiectus est) et bibliothecarius universitatis Cantabrigiensis ab anno 1653 usque ad mortem.
Lucretia Borgia
Lucretia Borgia (nata Sublaci die 18 Aprilis 1480 - obiit Ferrariae die 24 Iunii 1519), filia cardinalis Rodrigi Borgiae qui postea papa cum nomine Alexandro VI creatus est et Vanotiae de Cathaneis, fuit uxor Ioannis Sfortiae domini Pisauri, Alphonsi Aragoniae ducis Vigiliensis (a quo natus est Rodrigus Aragoniae) et Alphonsi Estensis ducis Ferrariae.
Vita
Nomen Lucretiae defamatum est ob luxus atque lascivitatem Romae acta. Et patri et fratri amasiuncula fuisse fertur. Calumniationes tales etiam a scriptoribus Victore Hugo et Alexandro Dumas libenter auditae atque narratiunculis porro tractatae sunt. Incertum est num in initio a marito primo offenso sive ab Pontano poeta vulgatae sint. Quod cum ita sit infamia ea a multis libenter accepta et credita est. Iacobus Sannazarius pro eius cippo epigramma malignum hoc exaravit: Conditur hoc tumulo Lucretia nomine, sed re / Thais, Alexandri filia, sponsa, nurus.
Ingenia heroicum, cupidum, ferum, quae factiosa traditio ei dabat, mulieri isti omnino aliena fuerunt. Ferrariae eam populus amavit; Aldus Manutius autem velut Petrus Bembus et Ludovicus Ariostus eam quasi venerati sunt. Cum Victor Hugo Francogallus tragoediam de Lucretia scripserit, Caietanus Donizetti Italus melodrama confecit. Honorem eius salvabant postea Gulielmus Roscoe, Cerri (»Alessandro VI, Papa, e suoi contemporanei«, Taurinorum 1858), Campori (»Una vittima della storia, Lucrezia Borgia«, 1866), Antonelli (»Lucrezia Borgia in Ferrara«, 1867), Zucchetti (»Lucrezia Borgia, duchessa di Ferrara«, 1869), Anglus Gilbert opere »Lucrezia B., duchess of Ferrara« (Londinii 1869) et Ferdinandus Gregorovius (»Lucrezia Borgia«, Stuttgardiae 1874).
Index dierum calendarii Romani
Haec pagina quaestionem "quando?" respondet (ablativus sive accusativus temporis).
Thomas Parne
Thomas Parne (natus anno fere 1694; mortuus 1751) fuit alumnus et socius collegii Trinitatis Cantabrigiae, capellanus regis Georgii II ab anno 1744, et bibliothecarius universitatis Cantabrigiensis ab anno 1734 usque ad mortem.
Consilium oeconomicum et sociale Nationum Unitarum
Consilium oeconomicum et sociale Nationum Unitarum est institutum Nationum Unitarum anno 1945 secundum chartam Nationum Unitarum ad iura oeconomica et socialia promovenda conditum, quod his institutis consistit:
Lingua Paniabica occidentalis
Lingua Paniabica occidentalis ad Linguas Indicas e divisione Indoiranica familiae Indoeuropaeae pertinet; in serie linguarum Linguae Lahnda numeratur et a locutoribus permultis simpliciter nuncupatur, sed a lingua Paniabica stricto sensu differt. In Pakistania adhibetur.
Nexus externi
ਪੱਛਮੀ ਪੰਜਾਬੀ ਭਾਸ਼ਾ pnb:پچھمی پنجابی
Stonewall Comitatus
Stonewall Comitatus  (Anglice:  Stonewall County) est Texiae comitatus in Civitatibus Foederatis Americae 1893 incolarum (anno 2000). Comitatus, cuius caput est vicus Aspermont, anno 1876 creatus est. In hoc comitatu nona pars incolarum (accurate 11.8 %) oriunda e America Latina est et haud Anglice domu (12.5  %) loquitur.
Hubertus Loutsch
Hubertus Loutsch (natus in Monnerich die 6 Novembris 1878; mortuus Bruxellis die 24 Octobris 1946), causidicus, fuit politicorum peritus et Luxemburgi primus minister a die 6 Novembris 1915 usque ad diem 24 Februarii 1916.
Leo Kauffman
Leo Kauffman (natus Luxemburgi in urbe die 16 Augusti 1869; ibidem mortuus die 25 Martii 1952) fuit politicorum peritus, aerarii et negotiorum externorum minister et Luxemburgi primus minister a die 19 Iunii 1917 usque ad diem 28 Septembris 1918.
Pyrrhanum
Pyrrhanum (alia nomima: Piranum, Pyrhanum, Castrum Pyrhani) (Slovenice: Piran: Italiane: Pirano / Pirano d'Istria; Venetice: Piràn) est urbs Sloveniae, caput loci Municipii Pyrrhanensis, in historica provincia Litorali, in Histria regione geographica et in regione statistica Carstica-Litoranea sita. Incolunt urbem 4 143 et 16 758 municipium omne. Incolae Pyrrhanenses appellantur.
Historia
Ab anno 1920 ad annum 1947 Pyrrhanum fuit oppidum et municipium Italiae in Provincia Polensi et in Regione Venetia Iulia situm.
Ecclesia Catholica Romana
Oppidum ad Dioecesem Iustinopolitanam pertinet.
Georgius Warnke
Georgius (vulgo: Jürgen) Warnke (natus 20 Martii 1932 Berolini, mortuus die 27 Aprilis 2013) fuit vir publicus Bavariae et sodalis Christianae Socialis Unionis in Bavaria.
Iuventus et munus
Warnke anno 1950 Curiae Variscorum maturitatem adeptus Monachii, Genevae atque Herbipolis iurisprudentiae et oeconomiae studebat. Anno 1958 probationem secundam accepit atque doctor iurisprudentiae promotus est. Annis 1958 - 1962 adlatus scientificus legatorum CSU in Dieta Foederalis Germaniae fuit. Ab anno 1961 iurisconsultus admissus est. Anno 1962 tum pro foedere industriae chemica Bavaria erat. Annis 1964 - 1982 pro industria figulina laboravit.
Familia
Warnke maritus erat atque sex liberos habet.
Cursus honorum
Anno 1958 Warnke ad factionem CSU accessit, annis 1962 - 1970 legatus senatus terrae Bavariae fuit, anno 1969 etiam in Dietam Foederalem Germaniae electus est. 4 Octobris 1982 a Helimuto Kohl (CDU) cancellario foederalis modo electo Administer Foederalis Collaborationis Oeconomicae nominatus est. Quem officium ad 12 Martii 1987 gessit, cum Administer Foederalis Commeatus nominatus est. Cum anno 1989 consilium ministrorum iterum reformaretur, Warnke iterum Administerium Foederalis Collaborationis Oeconomicae suscepit. 18 Ianuarii 1991 Warnke consilium ministrorum reliquit. Legatus Dietae Foederalis ad annum 1998 mansit.
Philippus (apostolus)
Philippus, discipulus Ioannis Baptistae, postea inter discipulos illos a Iesu primum vocatos, a Bethsaida originem ducit. Iesum, de quo scripserunt Moyses et Prophetae, ostendit Nathanael, etiam Bartholomaeo appellato. Rogante Domino, populi indigentiam aestimavit, ante quam multiplicarentur panes. Cum hominibus Graecis verisimiliter necessitudines habuerat, e quibus quidam Iesum videndi causa ad Philippum accesserunt. Deinde ipse Dominum deprecatus est, ut sibi Pater ostenderetur. Evangelium traditur post Pentecosten in Phrygia praedicavisse, ubi lapidatus est.
Fulnek
Fulnek, sive Vulnek, sive Wlnec (Bohemice Fulnek, Theodisce Felleneck) est urbs, quae in confinio Moraviae et Silesiae Bohemicae, partibus Rei publicae Bohemicae, sita est.
Weda
Ad fluminis ostium spatium mille passum est navigabile.
Ad flumen est callis viatorum.
Iacobus Minor (apostolus)
Iacobus (Graece ) fuit filius Alphaei et unus e duodecim apostolis ab Iesu Christo electis (Mt 10,3; Mc 3,18; Lc 6,15; Act 1,13). Tantum in apostolorum indicibus invenitur, ubi semper ultimus ponitur. Nihil aliud de eo in Novo Testamento narratur.
Iacobus ex patronymico ("Alphaei") ab alio Iacobo, qui Zebedaei filius nominatur, distingui potest.
Terminus Cretaceus Palaeogenicus
Terminus Cretaceus Palaeogenicus, quo limes inter systemata Cretaceum et Palaeogenicum definitur, per computationem radiometricam ad 66.043 ± 0.011 milies milium annorum a.p. aestimatur. E vestigiis palaeontologicis constat exstinctiones eis temporibus specierum permultarum accidisse. Causa horum eventuum fuisse censetur impactum asteroidis qui astroblema Chicxulub in partibus borealibus Yucataniae et sub aquis adiacentibus Caribicis excavaverit.
Stephanus Whisson
Stephanus Whisson (natus Fano Sancti Neoti comitatus Cantabrigiensis fere anno 1718; mortuus Cantabrigiae anno 1783) fuit alumnus et socius collegii Trinitatis et bibliothecarius universitatis Cantabrigiensis ab anno 1751 usque ad mortem.
Terminus Cretaceus Palaeogenicus
Commissio Internationalis Stratigraphica terminum Cretaceum Palaeogenicum definit ab anomalia iridii qua vestigia illisionis meteoritae iuxta Chicxulub in stratis geologicis per omnem terrarum orbem inscribuntur. Hic terminus inceptum indicat aerae Kaenozoicae, systemati Palaeogenico, seriei Palaeocaenae, stadio Danio, perfectionemque aerae Mesozoicae, systemati Cretaceo, seriei Cretaceo superiori, stadio Maastrichtio.
Hoc aevo fretus seu mare Transsaharanum iam exstitisse censetur, quod usque in Palaeocaenum Eocaenum manserit.
Iacobus Minor (apostolus)
De vita morteque nihil certi notum est.
Attributum iconographicum
Cum Iacobus, Iesu frater, clava occisus sit, etiam apostolus Iacobus a saeculo duodecimo (ecclesia cathedralis Arbensis, Dania) clavam gerens demonstratur, postea etiam contum fullonicum.
Gnaeus Cornelius Lentulus Augur
'''Gnaeus Cornelius Lentulus Augur Cn. f.''' (quando natus sit, nescimus, mortuus est anno 25) senator Romanus primo saeculo ante et post Christum natum fuit. Anno 14 a.C.n. consul ordinarius creatus est, annis 10 ad usque 6 legatus Augusti ad Danubium pugnavit et Getis victis ornamentis triumphalibus ornatus est. Anno 2/1 proconsul Asiam administravit. Etiam Augur et frater Arvalis fuit. Anno 14 cum Druso Claudio Nerone Minore Dalamatiam venit, ut rebellionem militum finirent. In senatu saepe, praesertim annis 16 et 22, consilia et gesta Tiberii defendebat. Itaque ex Iudicio de laesa maiestate anno 24 sine damno effugit. Post mortem Lentuli fortuna ab Augusto ei data principi Tiberio reddita est.
Regula pastoralis
Regula pastoralis est opus Latine saeculo VI exeunte a Gregorio Magno scriptum; quod opus ab Alfredo rege Occidentalium Saxonum Anglosaxonice saeculo IX exeunte versum est.
Lucianus Mendes de Almeida
Lucianus Petrus Mendes de Almeida SJ (Lusitanice: Luciano Pedro Mende de Almeida) (natus die 5 Octobris 1930 Urbis Fluminensis, Brasilia e mortuus die 27 Augusti 2006 Urbis Paulistana) sacerdos Iesuita et Archiepiscopus civitatis Marianae fuit.
Biografia
Consacratus sacerdos Iesuita die 5 Iulii 1958, Romae.
Papa Paulus VI eum episcopum auxiliaris Urbis Paulistanae die 25 Februarii 1976.
Secretarius Conferentia Episcopalis Brasiliae a 1979 usque ad 1986, et praeses eiusdem Conferentiae a 1987 usque ad 1995 fuit.
Ius asyli
Ius asyli est ius ad refugium in altera civitate ex exsilio vel oppressione.
Adud Librum Psalmorum; (ex Vulgata) Quod origo asyli sive refugii consideratur. Hodie ius ad asylum ab articulo 14 Universae Iurum Humanorum Declarationis pronuntiatum est, id est "omnes ius asylum utendi et ferrendi persecutionis causa habent". Etiam Conventio de Statu Exsulum decreta anno 1951 et secundum quam Curator supremus Consociationis Nationum pro Exsulibus stat.
Epistemologia
Epistemologia (ab Anglico epistemology a verbis Graecis ἐπιστήμη 'scientia' + λόγος 'sermo; ratio' deductum) est pars philosophiae quae de natura et finibus scientiae et perceptionis tractat. Quaestiones magni momenti in epistemologia sunt:
Antonius Stradivarius
Antonius Stradivarius (Italiane Antonio Stradivari) (natus 1644; mortuus Cremonae die 18 Decembris 1737) fuit fidicularum et aliorum instrumentorum musicorum fabricator.
Epistemologia
Disceptationes in hac disciplina ortae plerumque ad ingenium scientiae explicandum contulerunt, et quidem ad id pertinuerunt, quomodo haec disputationes ad notiones propinquas (veritatem, fidem, iustificationem) referantur. Sceptici autem docent nullam scientiam certam esse. Omnia haec aliquando doctrina scientiae appellantur.
Nomen epistemology a Iacobo Friderico Ferrier (1808–1864) philosopho Scotico Anglice excogitatum est.
Scientia quod, scientia quomodo, scientia per familiaritatem
Hoc in commentario, et latissime in epistemologia, genus scientiae usitate disceptum est logica propositionalis, etiam "scientia quod" appellatum, notio quae a "scientia quomodo" et "scientia per familiaritatem" distinguenda est. Exempli gratia: in mathematica, scitur quod 2 + 2 = 4, sed est scientia quomodo addere duos numeros et scire personam (e.g., se), locum (e.g., sui locus natalis), rem (e.g., automobilia), vel industriam (e.g., additio). Nonnulli philosophi putant esse distinctionem magni momenti inter "scientiam quod," "scientiam quomodo," et "scientiam per familiaritatem," quarum epistemologia praecipue primam curat.
Bertrandus Russell in libro Problems of Philosophy scientiam per descriptionem (genus scientiae quod) et scientiam per familiaritatem insigniter distinguit. Gilbertus Ryle saepe habetur in The Concept of Mind ('Notio mentis') distinctionem "scientiae quomodo" et "scientiae quod" vehementius dixisse. In Personal Knowledge, Michael Polanyi arguit "scientiam quomodo" et "scientiam quod" ad epistemologicam attingunt; per exemplum actionis hominis qui se librat cum birotam vehitur, subicit theoreticam physicae scientiam usum quomodo vehi substituere non posse, et scire quomodo ambo instituuntur et conduntur esse magni momenti. Haec positio necessario est positio Ryle, qui arguit non confiteri distinctionem "scientiae quod" et "scientiae quomodo" ad regressus vitiosos ducere.
Temporibus recentioribus, nonnulli epistemologi (Greco, Kvanvig, Sosa, Zagzebski) arguerunt epistemologiam proprietates hominum (h.e., virtutes intellectus) et non solum proprietates propositionum vel animorum propositionalium aestimandam esse.
Dies
Dĭēs est tempus quo planeta ulla (praecipue Tellus) se vertit. Quod planetae ipsi circum stellam moventur, diei species duae sunt: dies sideralis, in qua revolutionem totam ut sideribus remotis videtur fit; et dies solaris, in qua ut stellae propriae (ut gratia exempli Sol est terrae).
Hominibus dies solaris terrae divisa est in 24 horas, hora omnis in 60 minuta, minutum omne in 60 secunda. Hoc usu, dies sideralis terrae extendit tres et viginti horas et 56 minuta et 4.1 secunda. Diebus 365 et vix sex horis terra revolutionem totam circum solem facit, quod tempus annus nominatur.
Dies et nox
Saepe vulgo dies significat pars diei totius in qua sol lucet; pars in qua videri non potest nomine nox vocatur. "In principio creavit Deus caelum et terram. . . . Dixitque Deus fiat lux, et facta est lux, et vidit Deus lucem quod esset bona et divisit lucem ac tenebras appellavitque lucem diem et tenebras noctem factumque est vespere et mane dies unus.—Genesis, Biblia Vulgata."
Vocabulum diei aetate antiqua etiam spatium inter binos solis occasus significabat. Quamobrem Vesper Sanctus est nostro temporis stylo 24 Decembris, quia dies nativitatis domini vel 25 Decembris vespere pridie olim coepit. Etiam nox Valpurgis incipit pridie Kalendas Maias, quo die ea sancta declarata est.
De diei duratione
Astronomia inter diem solarem et diem sideralem distinguit, qui dies inter se differunt duratione temporale.
Iohannes Davies
Iohannes Davies (natus apud Brentwood Essexiae anno fere 1743; mortuus die 1 Februarii 1817) fuit alumnus scholae Westmonasteriensis, socius collegii Trinitatis apud Cantabrigienses et bibliothecarius universitatis Cantabrigiensis ab anno 1783 usque ad 1817. Iohannem Davies mortuum sic scriptor quidam in Gentleman's Magazine commemoravit: "An ornament to the University, whose peculiar suavity of disposition and urbanity of manners had justly attached him to all who were acquainted with his excellencies."
Ioannes Iosephus de Eguiara et Eguren
Ioannes Iosephus de Eguiara et Eguren, Hispanice Juan José de Eguiara y Eguren, natus est Mexicopoli in Nova Hispania anno 1696 et diem supremum obiit die 29 mensis Ianuarii anno 1763. Fuit professor in Regia et Pontificia Universitate Mexicana, qui quidem Bibliothecam Mexicanam conscripsit et in lucem edidit, quo opere quam plurimos libros sive a Mexicanis scriptos sive in Mexico exaratos recensere aggressus est.
Vita et opera
Adulescens studia humaniora apud Iesuiticum Collegium Mexicopolitanum Sancto Ildephonso dicatum persecutus est diligentissime, quibus studiis peractis professor primum, deinde rector Mexicanae, quam supra memoravimus, Academiae creatus est ob ingentem omnigenamque eruditionem qua pollebat. Erat enim Eguiara cum theologiae tum iuris utriusque peritissimus, et omnem philosophiam omnemque historiam litterariam apprime callebat; praeterea, methematica disciplina non mediocriter imbutus erat et artis rhetoricae fastigium adeptus erat.
Marcus Valerius Messalla Barbatus Appianus
Marcus Valerius Messalla Barbatus Appianus (natus ignoto anno, mortuus 12 a.C.n.) senator Romanus fuit primo saeculo ante Christum natum. Natus nomine Appius Claudius Pulcher ab Marco Valerio Messala, consule suffecto anni 32 a.C.n. adoptatus est. Uxor eius Claudia Marcella, filia minor Octaviae Minoris, fuit. Unum filium Marcum Valerium Messallam Barbatum habuit, qui postea pater Valeriae Messalinae erat, et unam filiam Claudiam Pulchram, quae Publio Quinctilio Varo nupsit. Anno 12 a.C.n. mortuus est.
Regia expeditio philanthropica vaccinationis
Regia expeditio philanthropica vaccinationis (Hispanice: Real expedición filantrópica de la vacuna) fuit iter es Hispania ad colonias Hispanicas variolam eradicandi causa. Carolus IV ipse rex iussit medicum Franciscum Xaverium de Balmis variolam cum vaccina a Eduardo Jenner creata.
30 Novembris anno 1803, navis ex Brigantio navigavit cum medico Balmis, 2 aliis medicis, 5 adiutoribus, et 22 orfanis, in quos variola vaccina inoculata est, et ex quibus postea variola vaccina posibile erat trahere. Fuit etiam in itinere adminitrix orfanatorii.
Alexius Savrasov
Alexius Condratii filius Savrasov (Russice Алексей Кондратьевич Саврасов, tr. Aleksej Kondrat’evič Savrasov; 1830–1897) fuit pictor topiarum Russicus.
Biographia
Alexius Savrasov delineabat topias realisticas locorum Russiae. Eius magnum opus est pictura Corvi frugilegi advolaverunt («Грачи прилетели»), anno 1871 creata et dein ab auctore suo multis copiis reproducta.
Annis suis ultimis pictor vitam in egestate degebat. Mortuus est 26 Septembris anno 1897 Moscuae.
Ioannes de Palafox
In beatorum numerum relatus est die 5 mensis Iunii anno 2011 a Benedicto XVI per S. R. E. cardinalem Angelum Amatum.
Litterae Apostolicae de eius Beatificatione
Bibliothecam Palafoxianam anno 1646 condidit donatis 5 milibus librorum, quos in usum privatum ex Hispania in Mexicum attulerat.
Praemium Runciman
Praemium Runciman est litterarum praemium Britannicum Stephano Runciman dicatum  quae Liga  Anglo-Hellenica operi tribuit quae de Graecia aut de  Hellenismo agit.
Christina (regina Sueciae)
Christina  (Suedice Kristina, post conversionem in Catholicesimum Maria Alexandra, Holmiae nata die 18 Decembris (Stilo vetu, 8 Decembris) 1626 - Romae obiit die 19 Aprilis 1689), secunda filia regis Gustavi II Adolphi (1594 - 1632) et uxoris eius Mariae Alienorae de Brandenburgo (1599-1655), fuit regina Sueciae ab anno 1632 usque ad abdicationem anno 1654 factam propter, inter alia, conversionem in Catholicesimum. Etiam humanista fuit et philosophos philologicosque sicut Renatum Cartesium et Claudium Salmasium in Sueciam invitavit.
Sententia eius erat: Columna regni sapientia.
Vita
Sepulcrum Christinae est in Basilica Vaticana.
Cataracta
Pro aliis significationibus cataractae vide cataracta (discretiva)
Cataracta (-ae, fem.) est aedificium in canalibus vel fluminibus quod flumen navigabile sive magis navigabile faciat. Flumina sunt quae satis aquae habent sed ita procliva sunt ut naves vehi non possint. Ea flumina eo in partes dividuntur quod locis idoneis cataractae ita aedificantur ut fluminis aqua inter cataractas paululum modo proclivitatis habet. Ita naves inter cataractas vehi possunt. In cataracta eo naves sublevantur vel demittuntur quod aqua in cataractae camera influere vel ex camera exfluere permittitur.
Cataracta curatur a magistro cataractarum.
Les contes d'Hoffmann
Les contes d'Hoffmann ('Fabulae Hoffmannianae') est opera a Iacobo Offenbach creata. Libellus ludi musici ab Iulio Barbier compositus est, qui una cum socio Michaelo Carré illam fabulam a quattuor et pluribus fabulis Ernesti Theodori Amadei Hoffmannii, poetae Germanici (1776–1822), composuerat. Offenbach fabulam in theatro Lutetiae viderat et auctores adhortatus est ut sibi libellum dramati musico componerent, cui ipse musicam et carmina addidit. Offenbach morbo consumptus mortem obiit priusquam hoc drama musicum in theatro dari potuit. Primum Lutetiae in theatro Opéra-Comique die 10 Februarii 1881 peractum est.
Argumentum
Prologus aut actus primus in Lutteri taberna
Poeta Ernestus Theodorus Amadeus cum amicis, qui dramati musico de Domino Ioanni in theatro intersunt, in taberna Lutteri convenit dum paululum temporis inter actus est. Poeta dolet quod Stella, cantrix pulchra, eum deseruit. Stella autem se poetae iterum conciliatura clavem camerae suae in theatro poetae per nuntium mittit eumque implorat ut sibi ignoscat et dramate musico finito in cameram cantricis in theatro veniat. Lindorf senator autem poetae insidias parat. Stellam sibi conciliaturus nuntium nummarium argento corrumpit ut sibi clavem Stellae traderet. Litteras a Stella cantrice ad poetam scriptas furatur capitque. Omnes poetae compotatores una cum illo vino fruuntur. Complures amicorum poetae bacchabundi illum exhortantur ut canticum de Zacchio Parvo, pumilione deformi, cantet. Inter cantum poeta Stellae pulchrae reminiscitur. Postea compotatores poetam exhortantur ut de tribus amoribus narret. Poeta consentit.
Secunda amatrix poetae Antonia cantrix est. Morbo pulmonis prodigioso afflicta a patre suo vetitur ne cantet. Pater enim pertimet ne filia cantu necetur. Pater sibi persuasit poetam Antoniam inducturum esse ut cantet. Itaque patriam cum filia fugit. Poeta autem Antoniam amatam seque amantem invenit et sicut pater obsecratur ne cantet. Miraculix medicus autem qui iam Antoniae matrem curatione mala interfecerat Antoniam persuadet ut cantet. Miraculix Antoniae simulat ut mater voce sua filiam ad cantandum pelliceat. Filia se cantricem celebrem fore sperans cantat. Antonia infelix moritur.
Tertia amatrix poetae Iulia, meretrix Venetiae, est. Musa et Iulia carmen hymenaeum de amore nocturno celebre cantant: "Noctem venustam, noctem amoris."
Poeta pecunia abacis perdita amorem meretricis pulchrae poetam allicentis emere non potest. Meretrix se poetam amaturam esse pollicetur si sibi speculi imaginem sive animam traderet. Poeta amore meretricis pulchrae captus consentit. Schlemilium qui sicut poeta Iuliae amorem appetit duello gladio magico sibi a Dapertutto dato necat. Meretrix autem poetam non amat et eum Dapertutto Pitichinaccio sequentibus deserit.
Epilogus aut actus quintus iterum in taberna Lutteri
Templum Ujigami
Templum Ujigami (Iaponice:宇治上神社 Ujigami-jinja) est templum Shintonis consitituta aevo antiqua, dedicata pro Uji-no-Wakiiratsuko, frater Imperator Nintoku, Imperator Ōjin et Imperator Nintoku dedicatum est in urbe Uji, Kyotensis pres Byōdō-in trans flumen Uji..
Sancturarium honden veterisum aedificium Shontonis constituta anno 1060 (aevo Heian) ut tersor nationalis protegentur cum haiden decreta aevo Kamakura (saeculo 12) a rectione Iaponiae. Inter sessha ad Templum Ujigami sunt Kasugasha, Sumiyoshi-sha, Kashii-sha, Itsukushima-sha et Takemoto-inari-sha. Etiam fons sacer kirihara maneat. Anno 1994, ad tabula Patrimonium totius mundi regstus est cum Byōdō-in.
Edwardus Daniel Clarke
Edwardus Daniel Clarke (natus in vico Willingdon Sussexiae die 5 Iunii 1769; mortuus Cantabrigiae die 9 Martii 1822) fuit alumnus collegii Iesu, professor mineralogiae et bibliothecarius universitatis Cantabrigiensis ab anno 1817 usque ad mortem.
Ioannes Klein
Ioannes (vulgo: Hans) Klein (natus 11 Iulii 1931 Pulchromontii in Sudetia, mortuus 26 Novembris 1996 Bonnae)vir publicus Germaniae et sodalis Christianae Socialis Unionis in Bavaria erat.
Epistulae Iordani de Saxonia et Dianae de Andalo
Epistulae Iordani de Saxonia et Dianae de Andalo inter annos 1222 et 1236 scriptae sunt, quo tempore Iordanus de Saxonia officium magistri Ordinis Praedicatorum suscepit et Diana de Andalo domum feminarum Bononiae condidit.
Ioannes Klein
Iuventus et munus
Anno 1945 Klein patriam relinquere coactus est et Heidenheim in oppidum in Virtembergiam venit. Ibi scholam finivit atque typothetae et deinde diurnarii tirocinia fecit. Anno 1950 annuam pensionem universitatis Leicestriae accepit atque oeconomiae et historiae studebat; ab anno 1953 diurnarius diversis actis diurnis laboravit. Anno 1958 legatus factus est et in legationibus Theodiscis in Iordania, Syria, Irakia, Indonesia curator diurnariis laboravit. Ab anno 1965 adlatus rerum diurnariorum apud Ludovicum Erhard cancellarium foederalem erat. Anno 1969 curator commercii cum diurnariis Olympicorum certaminum Monachio in annum 1972 decretorum fuit. Anno 1972 iterum diurnarius liber laboravit.
Familia
Klein maritus erat atque tres liberos habuit.
Cursus honorum
Klein ab anno 1972 sodalis CSU et ab anno 1976 ad usque mortem legatus Dieta Foederalis Germaniae fuit. 12 Martii 1987 Helimutus Kohl cancellarius foederalis eum Administrum Foederalem Collaborationis Oeconomicae nominavit. 21 Aprilis 1989 Klein Administer Foederalis Officiorum Praecipuorum et praeses mgistratus foederalis ad publicum certiorem faciendum factus est. 20 Decembris 1990 praeses vicarius Dietae Foederalis Germaniae creatus est atque usque ad mortem mansit.
Anscharius Schneider
Anscharius (vulgo: Oscar) Schneider (natus 3 Iunii 1927 oppido Heideck in Bavaria) vir publicus Bavariae et sodalis Christianae Socialis Unionis in Bavaria est.
Iuventus et munus
Discipulus Schneider exercitationibus corporis valde studebat atque aëronaves velivolas navigare edidiscit. Anno 1945 XVII annos natus miles factus est et pugnis de Berolino interfuit. In fine pugnandi Magdeburgum evasit atque breviter Americanis captus est. Postquam 1948 maturitatem oppido Eichstätt accepit, Schneider Erlangae et Herbipolis iurisprudentiae et rebus publicis studebat atque post primam et secundam probationem annis 1952 et 1955 acceptas doctor utriusque iuris promotus est. Deinde minister publicus fisci Bavariae laboravit.
Familia
Schneider maritus est atque duos liberos habet.
Cursu honorum
Schneider, qui ab anno 1953 sodalis CSU est, annis 1957 - 1991 praesidio CSU interfuit. Annis 1956 - 1969 decurio Norimbergae fuit. Anno 1969 primo legatus Dietae Foederalis Germaniae electus est. 4 Octobris 1982 Helimutus Kohl cancellarius foederalis eum Administrum Foederalem Aedificiorum fecit, quem honorem ad diem 21 Aprilis 1989 tulit. Anno 1994 non iam candidatus Dietae Foederalis erat.
Tholus Dietae Imperii
Anscharius Schneider vehementer pro tholo novo in aedificio Dietae Imperii Berolini, quod tum renovabatur, postquam diu neglectum est, certavit.
Iulianus Assange
Iulianus Assange (natus in Townsville in Terra Reginae die 3 Iulii 1971) est diurnarius Australianus qui situm interretialem condidit (cuius nomen wikileaks wikimanationes verti posset) quo acta secreta divulget.
Munus
Post scholam finitam Assange Melbourni physicae studebat.